Príručka používateľa počítača VAIO Typový rad VPCEG1/VPCEH1/VPCEJ1/VPCEL1

Referenčné informácie

# Poznámky k používaniu funkcie bezdrôtovej siete LAN

Pred používaním funkcie bezdrôtovej siete LAN si prečítajte nasledujúce opatrenia týkajúce sa správneho používania.

- V niektorých krajinách alebo oblastiach môžu používanie produktov bezdrôtovej siete LAN obmedzovať miestne predpisy.

- Zariadenia bezdrôtovej siete LAN pracujú v pásme 2,4 GHz, ktoré používajú aj rôzne iné zariadenia. Zariadenia bezdrôtovej siete LAN využívajú technológie na minimalizáciu rádiového rušenia od iných zariadení používajúcich rovnaké pásmo. Rádiové rušenie však môže napriek tomu znížiť komunikačnú rýchlosť, skrátiť dosah komunikácie alebo spôsobiť poruchy komunikácie.

- Ak je povolená funkcia BLUETOOTH aj funkcia bezdrôtovej siete LAN 2,4 GHz počítača VAIO, môže dôjsť k rušeniu a následnej nižšej komunikačnej rýchlosti alebo iným problémom.

- Ak chcete komunikovať prostredníctvom bezdrôtovej siete LAN na cestách, pravdepodobne budete musieť uzatvoriť zmluvu s poskytovateľom služby pripojenia k bezdrôtovej sieti LAN.

- Ak počítač VAIO používa normu IEEE 802.11a/b/g/n, exteriérové používanie funkcie bezdrôtovej siete LAN 5 GHz je zakázané zákonmi.

- Komunikačná rýchlosť a dosah sa môžu líšiť v závislosti od nasledujúcich podmienok:

- vzdialenosť medzi zariadeniami,

- prítomnosť prekážok medzi zariadeniami,

- konfigurácia zariadení,

- podmienky šírenia rádiového signálu,

- okolité prostredie (vrátane materiálu použitého v stenách a pod.),

- používaný softvér.
  Komunikácia sa môže v závislosti od podmienok šírenia rádiového signálu prerušiť.

- Prenosová rýchlosť uvedená v technických údajoch je teoretická maximálna rýchlosť a nemusí odrážať skutočnú prenosovú rýchlosť.

- Skutočná rýchlosť komunikácie nemusí byť taká vysoká ako rýchlosť zobrazená v počítači VAIO.

- Frekvenčné pásma bezdrôtovej siete LAN 2,4 GHz a bezdrôtovej siete LAN 5 GHz nedokážu medzi sebou komunikovať.

- Prenosovú rýchlosť pri používaní noriem IEEE 802.11g a IEEE 802.11n (2,4 GHz) môže ovplyvniť rušenie spôsobované používaním výrobku, ktorý využíva normu IEEE 802.11b. Pri používaní noriem IEEE 802.11g a IEEE 802.11n sa prenosová rýchlosť tiež zníži, aby sa zachovala kompatibilita s výrobkom využívajúcim normu IEEE 802.11b. Prenosovú rýchlosť možno zvýšiť zmenou nastavení kanálu prístupového bodu.

- Normy IEEE 802.11a a IEEE 802.11n nie sú k dispozícii v sieťach ad-hoc.

- Ak chcete funkciu bezdrôtovej siete náhle zastaviť, nastavte prepínač WIRELESS do polohy OFF.

- Norma WLAN obsahuje nasledujúce metódy šifrovania: Wired Equivalent Privacy (WEP), čo je bezpečnostný protokol, Wi-Fi Protected Access 2 (WPA2) a Wi-Fi Protected Access (WPA). Oba protokoly WPA2 a WPA, spoločne navrhnuté spoločnosťou IEEE a alianciou Wi-Fi Alliance, sú špecifikáciami noriem založených na medzioperačných bezpečnostných zlepšeniach, ktoré zvyšujú úroveň ochrany údajov a riadenia prístupu pre existujúce siete Wi-Fi. Protokol WPA je navrhnutý tak, aby bol dopredu kompatibilný s normou IEEE 802.11i. Okrem overovania používateľa pomocou protokolov 802.1X a EAP (Extensible Authentication Protocol) využíva vylepšené šifrovanie údajov TKIP (Temporal Key Integrity Protocol). Šifrovaním údajov sa chráni zraniteľné bezdrôtové spojenie medzi klientmi a prístupovými bodmi. Okrem toho sú k dispozícii ďalšie typické mechanizmy zabezpečenia siete LAN na ochranu súkromia, napríklad: ochrana heslom, šifrovanie koniec-koniec, virtuálne súkromné siete a overovanie. Protokol WPA2, druhá generácia protokolu WPA, poskytuje lepšiu ochranu údajov a riadenie prístupu k sieti a je navrhnutý na zabezpečenie všetkých verzií zariadení kompatibilných s normou 802.11 vrátane noriem 802.11b, 802.11a, 802.11g a 802.11n vo viacpásmovom a viacnásobnom režime. Navyše, v zmysle ratifikovanej normy IEEE 802.11i protokol WPA2 poskytuje zabezpečenie na úrovni vládnych inštitúcií implementovaním šifrovacieho algoritmu AES podľa normy FIPS 140-2 od inštitútu National Institute of Standards and Technology (NIST) a overovania založeného na protokole 802.1X. Protokol WPA2 je spätne kompatibilný s protokolom WPA.

Súvisiaca téma
Informácie o normách bezdrôtovej siete LAN
Pred používaním bezdrôtovej siete LAN
Začatie komunikácie v bezdrôtovej sieti LAN
Zastavenie komunikácie v bezdrôtovej sieti LAN
Poznámky k používaniu funkcie BLUETOOTH(R) <modely vybavené funkciou BLUETOOTH>