Príručka používateľa počítača VAIO Typový rad VPCEG1/VPCEH1/VPCEJ1/VPCEL1

Úloha

# Nastavenie a zmena hesla pri zapnutí

Pomocou funkcie systému BIOS môžete nastaviť heslo (heslo pri zapnutí) používané pri zavádzaní systému počítača VAIO. Výzva na zadanie hesla pri zapnutí sa zobrazí pri spustení počítača po zobrazení loga VAIO.
Existujú dva typy hesiel. Najprv nastavte heslo počítača.

- Heslo počítača (pre správcov):
  umožňuje používateľom s oprávneniami správcu zmeniť všetky nastavenia na obrazovke s nastaveniami systému BIOS, ako aj spustiť počítač VAIO.

- Heslo používateľa (pre používateľov bez oprávnení správcu):
  umožňuje bežným používateľom zmeniť niektoré nastavenia systému BIOS, ako aj spustiť počítač VAIO. Ak chcete nastaviť heslo používateľa, musíte najprv nastaviť heslo počítača.

1. Zapnite počítač VAIO a opakovane stláčajte kláves F2, kým nezmizne logo VAIO.

Ak ste už nastavili heslo, zadajte ho. Ak zamýšľate zmeniť aktuálne heslo, zadajte heslo, ktoré chcete zmeniť. (Ak napríklad chcete zmeniť heslo počítača, zadajte heslo počítača.)
Zobrazí sa obrazovka s nastaveniami systému BIOS. Ak sa obrazovka nezobrazí, reštartujte počítač a skúste to znova.

1. Stlačením klávesu alebo vyberte kartu Security. Vyberte položku Set Machine Password alebo Set User Password a stlačte kláves Enter.

Zobrazí sa obrazovka na zadanie hesla.

1. Zadajte heslo a stlačte kláves Enter.

Ak chcete heslo zmeniť, zadajte aktuálne heslo a nové heslo. Heslo môže byť dlhé najviac 32 alfanumerických znakov (vrátane medzier) a rozlišujú sa v ňom malé a veľké písmená.

1. Stlačením klávesu alebo vyberte položku Password when Power On, stlačte kláves Enter a vyberte položku Enabled.

1. Stlačením klávesu alebo vyberte kartu Exit, potom položku Exit Setup a stlačte kláves Enter.

1. Na výzvu na potvrdenie odpovedzte stlačením klávesu Enter.

Poznámka

- Heslo si zapíšte, aby ste ho nezabudli.

- Ak heslo zabudnete, nebudete môcť zaviesť systém počítača VAIO.

- Heslo používateľa môžete znova nastaviť na obrazovke s nastaveniami systému BIOS, a to zadaním hesla počítača.

- Ak zabudnete heslo počítača, heslo sa musí znova nastaviť v autorizovanom servisnom stredisku alebo stredisku technickej podpory spoločnosti Sony. (Táto služba je spoplatnená.)

Súvisiaca téma
Odstránenie hesla pri zapnutí
Vytvorenie, zmena alebo odstránenie hesla systému Windows
Čo robiť, ak zabudnem heslo zadávané pri zapnutí počítača VAIO?