Príručka používateľa počítača VAIO Typový rad VPCEG1/VPCEH1/VPCEJ1/VPCEL1

Referenčné informácie

# Podporované disky
<modely vybavené optickou jednotkou>

V nasledujúcej tabuľke sú uvedené typy médií, ktoré možno prehrávať alebo zaznamenávať pomocou počítača VAIO.
Optická jednotka sa líši v závislosti od zakúpeného modelu. Nájdite svoju optickú jednotku v tabuľke.
PZ: prehrávateľné a zapisovateľné
P: prehrávateľné, ale nie zapisovateľné
-: nie prehrávateľné ani zapisovateľné

| Jednotka DVD SuperMulti | Jednotka Blu-ray Disc so špecifikáciou DVD SuperMulti | Jednotka Blu-ray Disc ROM so špecifikáciou DVD SuperMulti
CD-ROM | P | P | P
CD-R/RW | PZ *5 | PZ *5 | PZ *5
DVD-ROM | P | P | P
DVD-R/RW | PZ | PZ | PZ
DVD+R/RW | PZ | PZ | PZ
DVD+R DL (dvojvrstvové) | PZ | PZ | PZ
DVD-R DL (dvojvrstvové) | PZ | PZ | PZ
DVD-RAM *1*2 | PZ | PZ | PZ
BD-ROM | - | P | P
BD-R/RE *3*6 | - | PZ *4 | P

*1 Optická jednotka nepodporuje kazety DVD-RAM. Použite disky bez kaziet alebo disky, ktoré sa dajú z kazety vybrať.
*2 Zápis údajov na jednostranné médiá DVD-RAM (2,6 GB) vyhovujúce špecifikácii DVD-RAM verzie 1.0 sa nepodporuje.
Médiá DVD-RAM verzie 2.2/12X-SPEED DVD-RAM revision 5.0 sa nepodporujú.
*3 Médiá BD-RE Disc vo formáte verzie 1.0 a médiá Blu-ray Disc v kazete sa nepodporujú.
*4 Podporuje sa zápis údajov na médiá BD-R Part1 verzie 1.1, 1.2 alebo 1.3 (jednovrstvové médiá s kapacitou 25 GB, dvojvrstvové médiá s kapacitou 50 GB) a médiá BD-RE Part1 verzie 2.1 (jednovrstvové médiá s kapacitou 25 GB, dvojvrstvové médiá s kapacitou 50 GB).
*5 Nepodporuje sa zápis na médiá Ultra Speed CD-RW.
*6 Médium BDXL(TM) sa nepodporuje.
Poznámka

- Optická jednotka nemusí podporovať zápis alebo prehrávanie niektorých typov médií.

- Optická jednotka nepodporuje zápis na disky s priemerom 8 cm.

- Optická jednotka podporuje iba okrúhle disky. Nepoužívajte disky akéhokoľvek iného tvaru (hviezda, srdce, karta a pod.) ani poškodené disky, pretože môžu spôsobiť poruchu počítača VAIO.

- Údaje vo formáte DVD-Video možno zapisovať na médiá DVD+R (jednovrstvové alebo dvojvrstvové), DVD+RW/DVD-R (jednovrstvové alebo dvojvrstvové) a DVD-RW. Údaje vo formáte DVD-Video Recording možno zapisovať na médiá DVD-R (jednovrstvové alebo dvojvrstvové), DVD-RW a DVD-RAM. Zapisovateľné médiá sa líšia v závislosti od používaného softvéru na napaľovanie diskov. Ďalšie informácie nájdete v Pomocníkovi k softvéru.

- Odporúča sa používať médiá značky Sony: DVD+R, DVD+RW, DVD-R, DVD-RW, CD-R, CD-RW, BD-R alebo BD-RE.

- Ak optická jednotka nepodporuje zápis na médiá DVD-RW aspoň 6-násobnou rýchlosťou, nemôžete údaje zapisovať na médiá DVD-RW (podporujúce zápis 6-násobnou rýchlosťou).

- Ak optická jednotka nepodporuje zápis na médiá DVD+RW aspoň 8-násobnou rýchlosťou, nemôžete údaje zapisovať na médiá DVD+RW (podporujúce zápis 8-násobnou rýchlosťou).

- Počítač VAIO je určený na prehrávanie diskov, ktoré vyhovujú norme Compact Disc (CD). Duálne disky (DualDisc) a niektoré hudobné disky kódované pomocou technológií na ochranu autorských práv nevyhovujú norme CD. Tieto disky preto nemusia byť kompatibilné s počítačom.

- Pri kúpe vopred nahratých alebo prázdnych diskov na použitie v počítači VAIO si pozorne prečítajte oznámenia na obale diskov, aby ste si overili kompatibilitu prehrávania a záznamu s optickými jednotkami v počítači. Spoločnosť Sony NEZARUČUJE kompatibilitu optických jednotiek v počítači VAIO s diskami, ktoré nie sú v súlade s oficiálnym štandardom diskov „CD“, „DVD“ alebo „Blu-ray Disc“. POUŽÍVANIE NEVYHOVUJÚCICH DISKOV MÔŽE SPÔSOBIŤ KRITICKÉ POŠKODENIE
  POČÍTAČA VAIO ALEBO SPÔSOBIŤ SOFTVÉROVÉ KONFLIKTY A MRZNUTIE SYSTÉMU.
  Ak máte otázky týkajúce sa formátov diskov, obráťte sa na jednotlivých vydavateľov vopred nahratých diskov alebo výrobcov zapisovateľných diskov.

- Ak chcete prehrávať médiá DVD-RW, DVD-RAM a DVD-R (jednovrstvové alebo dvojvrstvové) vyhovujúce štandardu CPRM (Content Protection for Recordable Media), musíte počítač VAIO pripojiť na Internet.

- Médiá Blu-ray Disc používajú technológiu AACS (Advanced Access Content System), ktorá umožňuje zaznamenávanie, úpravu alebo prehrávanie obsahu chráneného autorskými právami. Ak chcete médiá Blu-ray Disc trvalo používať, musíte aktualizovať kľúč AACS.

- Kľúč AACS možno aktualizovať prostredníctvom Internetu. Postupujte podľa hlásenia zobrazeného v používanom softvéri na zaznamenávanie, úpravu alebo prehrávanie obsahu. Bez aktualizácie kľúča AACS možno nebudete môcť zaznamenávať, upravovať alebo prehrávať obsah chránený autorskými právami.
  Ak chcete zaznamenávať, upravovať alebo prehrávať obsah, ktorý nie je chránený autorskými právami, nemusíte kľúč AACS aktualizovať. Kľúč AACS pre softvér na zaznamenávanie alebo prehrávanie médií Blu-ray Disc nainštalovaný v počítači VAIO môžete aktualizovať päť rokov po zakúpení. Po tomto čase vás o aktualizácii budeme informovať na webovej lokalite technickej podpory.

- Niektoré typy obsahu médií DVD a BD-ROM vyžadujú nastavenie oblasti. Ak nastavenie oblasti optickej jednotky nesúhlasí s oblasťou disku, prehrávanie nie je možné.

- Pokiaľ externý displej nezodpovedá norme HDCP (High-bandwidth Digital Content Protection), nebudete môcť obsah médií Blu-ray Disc chránený autorskými právami prehrávať ani prezerať prostredníctvom digitálneho pripojenia, ako je pripojenie HDMI alebo DVI.

- Niektoré typy obsahu médií Blu-ray Disc môžu obmedzovať videovýstup na iba štandardné rozlíšenie alebo zakazovať analógový videovýstup.

Súvisiaca téma
Informácie o kódoch oblastí<modely vybavené optickou jednotkou>