Príručka používateľa počítača VAIO Typový rad VPCEG1/VPCEH1/VPCEJ1/VPCEL1

Referenčné informácie

# Používanie dotykového panela

Posúvaním prsta po dotykovom paneli môžete premiestňovať ukazovateľ na obrazovke počítača.
Keď sa ukazovateľ nachádza na požadovanej položke alebo objekte, stlačením ľavého alebo pravého tlačidla môžete vykonávať rôzne príkazy alebo zobrazovať ponuky.

### Kliknutie

Keď sa ukazovateľ (1) nachádza na požadovanej položke alebo objekte, jedenkrát stlačte ľavé tlačidlo (3).
Prípadne jedenkrát ťuknite na dotykový panel (2).

### Dvojité kliknutie

Keď sa ukazovateľ nachádza na požadovanej položke alebo objekte, stlačte ľavé tlačidlo dvakrát po sebe.
Prípadne dvakrát rýchlo ťuknite na dotykový panel.

### Kliknutie pravým tlačidlom

Keď sa ukazovateľ nachádza na požadovanej položke alebo objekte, jedenkrát stlačte pravé tlačidlo (4).
V závislosti od umiestnenia ukazovateľa sa môžu zobraziť rôzne ponuky so skratkami.

### Presunutie

Keď sa ukazovateľ nachádza na požadovanom objekte, jedenkrát stlačte ľavé tlačidlo, podržte ho stlačené a posuňte prst po dotykovom paneli.
Prípadne dvakrát rýchlo ťuknite na dotykový panel a po druhom ťuknutí posuňte prst.

### Presunutie a pustenie

Presuňte ikonu, napríklad súbor, do priečinka, okna alebo na ikonu softvéru a pustite ľavé tlačidlo.
Prípadne dvakrát rýchlo ťuknite na ikonu, po druhom ťuknutí posuňte prst na požadované miesto a potom prst zdvihnite z dotykového panela.

### Posunutie

Ak sa chcete v aktívnom okne posúvať v zvislom smere, posúvajte prst pozdĺž pravého okraja nahor a nadol.
Ak sa chcete v aktívnom okne posúvať vo vodorovnom smere, posúvajte prst pozdĺž dolného okraja zo strany na stranu.
Poznámka

- Funkcia posúvania nemusí fungovať v závislosti od používaného softvéru.

- Funkcia posúvania môže byť predvolene vypnutá.

Rada

- Podrobné informácie o používaní dotykového panela nájdete v súbore Pomocníka k dotykovému panelu.

Súvisiaca téma
Zapnutie a vypnutie dotykového panela
Vypnutie funkcie ťukania na dotykovom paneli