Príručka používateľa počítača VAIO Typový rad VPCEG1/VPCEH1/VPCEJ1/VPCEL1

Koncepcia

# Informácie o režime nízkej spotreby

Okrem štandardného prevádzkového režimu je počítač VAIO vybavený režimami nízkej spotreby, ktoré umožňujú šetriť energiu, kým počítač nepoužívate.

### Režim spánku

V režime spánku sa všetky nepotrebné zariadenia počítača VAIO vypnú, niektoré zariadenia však ostanú zapnuté, aby sa zachoval prevádzkový stav počítača vrátane údajov, s ktorými pracujete. Režim spánku je užitočný napríklad v prípade, že si chcete dopriať krátky odpočinok.

### Režim dlhodobého spánku

V režime dlhodobého spánku sa aktuálny stav systému uloží vo vstavanom úložnom zariadení a počítač VAIO sa vypne. Režim dlhodobého spánku je užitočný v prípade, že zamýšľate počítač chvíľu nepoužívať.

### Informácie o čase reštartovania a spotrebe energie

Čas reštartovania z režimu spánku je najkratší, ale počítač VAIO v režime spánku spotrebúva najviac energie. Keď je počítač vypnutý, jeho spustenie trvá dlhšie než obnovenie z režimov nízkej spotreby, počítač však šetrí energiu.
Poznámka

- Pri predvolenom nastavení počítač VAIO automaticky prejde do režimu dlhodobého spánku, keď sa batéria blíži úplnému vybitiu. V závislosti od aktuálne spusteného softvéru a pripojených zariadení však systém Windows nemusí povoliť zastavenie úloh, v dôsledku čoho počítač neprejde do režimu dlhodobého spánku. Ak k tomu dôjde a batéria sa vybije, počítač sa vypne a neuložené údaje sa stratia.
  Kým sa počítač napája z batérie, často ukladajte údaje a v prípade potreby uveďte počítač do režimu dlhodobého spánku.

Súvisiaca téma
Používanie režimu spánku
Používanie režimu dlhodobého spánku
Poznámky k používaniu napájacieho zdroja
Poznámky k režimu spánku