Príručka používateľa počítača VAIO Typový rad VPCEG1/VPCEH1/VPCEJ1/VPCEL1

Najčastejšie otázky

#### Čo robiť, ak nemožno nájsť zariadenie BLUETOOTH(R), s ktorým chcem komunikovať?

- Skráťte vzdialenosť medzi počítačom VAIO a zariadením BLUETOOTH na menej ako 10 metrov.
  Ak sa počítač nachádza viac ako 10 metrov od zariadenia BLUETOOTH, komunikácia nebude možná.
  V dôsledku prekážok medzi zariadeniami, kvality rádiového signálu, okolitého prostredia, ktoré zahrňuje prítomnosť stien a materiálov týchto stien, a používaného softvéru nemusí počítač dokázať komunikovať so zariadením BLUETOOTH, ani keď je vzdialenosť medzi nimi menšia ako 10 metrov. V takom prípade presuňte počítač ďalej od prekážok alebo bližšie k zariadeniu.

- Skontrolujte, či je v zariadení, s ktorým chcete komunikovať, zapnutá funkcia BLUETOOTH. Uistite sa tiež, či zariadenie nie je v režime nízkej spotreby.

- Skontrolujte, či je v zariadení, s ktorým chcete komunikovať, povolená funkcia BLUETOOTH.
  Ďalšie informácie nájdete v príručke dodanej so zariadením.

- Ak zariadenie, s ktorým chcete komunikovať, už komunikuje s iným zariadením BLUETOOTH, nemusí sa nájsť alebo nemusí byť schopné komunikovať s počítačom VAIO.