Príručka používateľa počítača VAIO Typový rad VPCEG1/VPCEH1/VPCEJ1/VPCEL1

Úloha

# Vytváranie médií obnovenia

Médiá obnovenia vytvoríte podľa pokynov nižšie.

## Vytvorenie média obnovenia

Rada

- Ako médium obnovenia možno použiť optické disky a disk USB flash. Odporúča sa však používať optické disky, napríklad disky DVD-R, pretože údaje na disku USB flash môžete náhodne odstrániť.
  Počet potrebných diskov, typy použiteľných médií a požadovaná kapacita disku USB flash sa zobrazia počas vytvárania médií obnovenia.

1. Pripojte počítač VAIO na Internet a pomocou softvéru VAIO Update prevezmite a nainštalujte najnovšie aktualizácie.

1. Kliknite na tlačidlo (Štart) a položky Všetky programy a VAIO Care.

Ak sa zobrazí okno Kontrola používateľských kont, kliknite na tlačidlo Áno.
Rada

- Ak ste v počítači VAIO prihlásení ako bežný používateľ, môže sa zobraziť výzva na zadanie správcovského mena a hesla.

1. Kliknite na položku Obnova a Navrátenie systému do posledného nastavenia (Recovery & restore), vyberte položku Obnova systému (Recovery) a kliknite na položku Vytvoriť médiá pre obnovu systému (Create Recovery Media).

1. Dôkladne si prečítajte pokyny na obrazovke a kliknite na tlačidlo Ďalej.

1. Postupujte podľa pokynov na obrazovke.

Poznámka

- Zobrazenie aktuálneho stavu postupu môže chvíľu trvať.

- Počas vytvárania médií obnovenia nevysúvajte ani neodpájajte médiá, pretože by sa ich vytváranie nemuselo podariť.

- Médiá obnovenia uchovávajte na bezpečnom mieste.

## Poznámky k vytvoreniu médií obnovenia

- Médiá obnovenia sú špecifické pre počítač, v ktorom sa vytvorili.

- Médiá obnovenia vytvorte, hneď ako je počítač VAIO pripravený na použitie. V nasledujúcich prípadoch možno nebudete môcť počítač obnoviť pomocou oblasti na obnovenie, a preto budete potrebovať médiá obnovenia:

- Oblasť na obnovenie ste upravili pomocou softvéru určeného na úpravu údajov.

- Nainštalovali ste operačný systém, ktorý sa líši od operačného systému vopred nainštalovaného v počítači.

- Vstavané úložné zariadenie ste naformátovali bez použitia nástroja Záchrana VAIO Care (VAIO Care Rescue).

- Nedotýkajte sa povrchu diskov a dbajte na to, aby sa povrch neznečistil. Odtlačky prstov alebo prach na povrchu môžu spôsobiť chyby pri čítaní alebo zapisovaní.

- V závislosti od zakúpeného modelu sa pri použití optických diskov (okrem diskov DVD-R) nemusia médiá obnovenia vytvoriť pre nedostatok miesta na pevnom disku.

- Ak chcete ako médium obnovenia použiť disk USB, najprv si pozrite súbor Pomocníka dodaný s aplikáciou VAIO Care.

Súvisiaca téma
Informácie o obnovení
Obnovenie z oblasti na obnovenie
Obnovenie nastavení z médií obnovenia
Poznámky k obnoveniu