Príručka používateľa počítača VAIO Typový rad VPCEG1/VPCEH1/VPCEJ1/VPCEL1

Referenčné informácie

# Úvodné informácie

Blahoželáme vám ku kúpe počítača VAIO(R). Víta vás elektronická Príručka používateľa.

## Informácie o konfigurácii počítača VAIO

Ak chcete získať informácie o konfigurácii počítača VAIO, postupujte podľa nasledujúcich krokov a navštívte webovú lokalitu technickej podpory spoločnosti Sony online.

1. Kliknite na tlačidlo (Štart) a položky Všetky programy, VAIO Care a Kontaktovať spoločnosť Sony.

## Informácie o odlišných konfiguráciách počítača VAIO

Niektoré funkcie, možnosti a dodané položky nemusia byť v počítači VAIO dostupné.

### Funkcie

Dostupné funkcie sa líšia v závislosti od modelu alebo vybratých možností.
V niektorých modeloch nemusia byť dostupné všetky funkcie uvedené v tejto príručke.

### Ilustrácie

Ilustrácie, fotografie alebo snímky obrazoviek znázornené v tejto príručke sa môžu mierne odlišovať v závislosti od modelu alebo vybratých možností.

### Softvér

Vopred nainštalovaný softvér sa môže líšiť v závislosti od modelu alebo vybratých možností. Softvér opisovaný v tejto príručke nemusí byť v počítači VAIO nainštalovaný.

## Dodané príručky

S počítačom VAIO sa dodávajú nasledujúce príručky.

### Elektronická dokumentácia

- Príručka používateľa – úvodná verzia
  Vopred nainštalovaná príručka s obmedzenými informáciami o počítači VAIO. Zameriava sa na technickú podporu a pripojenie na internet. Príručka používateľa – úvodná verzia sa po aktualizácii nahradí úplnou verziou Príručky používateľa (touto príručkou). [Detaily]

- Príručka používateľa (táto príručka)
  Obsahuje všeobecné informácie a pokyny na ovládanie počítača VAIO vrátane informácií o technickej podpore a riešení problémov.

### Tlačená dokumentácia

- Sprievodca rýchlym uvedením do prevádzky
  Obsahuje prehľad pripojenia súčastí, informácie o inštalácii a pod.

- Sprievodca obnovou, zálohovaním a odstraňovaním porúch
  Obsahuje informácie o obnove a zálohovaní počítača VAIO, ako aj informácie o riešení problémov.

- Predpisy, záruka a servisná podpora
  Tento dokument si pozorne prečítajte pred aktivovaním bezdrôtových funkcií, napríklad bezdrôtovej siete LAN alebo technológie BLUETOOTH.

### Ďalšie zdroje informácií

- Pomoc a technická podpora pre systém Windows
  Komplexný zdroj praktických rád, výukových programov a ukážok, ktoré vás naučia používať počítač VAIO.
  Prístup k lokalite Pomoc a technická podpora pre systém Windows získate kliknutím na tlačidlo (Štart) a položku Pomoc a technická podpora.

- Súbory Pomocníka k softvéru
  Súbory Pomocníka k softvéru sa môžu dodávať so softvérom, ktorý je vopred nainštalovaný v počítači VAIO. K súborom Pomocníka môžete získať prístup z ponuky Pomocníka.

## Oznámenie

- Copyright 2011 Sony Corporation. Všetky práva vyhradené.

- Bez predchádzajúceho písomného súhlasu sa táto príručka a v nej opísaný softvér nesmú, či už vcelku, alebo po častiach, kopírovať, prekladať ani prevádzať do akejkoľvek strojom čitateľnej podoby.

- Spoločnosť Sony Corporation neposkytuje žiadnu záruku vo vzťahu k tejto príručke, softvéru ani iným informáciám uvedeným v tejto príručke a výslovne odmieta akékoľvek implicitné záruky obchodovateľnosti alebo vhodnosti na konkrétny účel vo vzťahu k tejto príručke, softvéru alebo takýmto iným informáciám. Spoločnosť Sony Corporation v žiadnom prípade nezodpovedá za náhodné, následné ani zvláštne škody, či už založené na porušení práva, zmluve, alebo iných skutočnostiach, ktoré vyplývajú z tejto príručky, softvéru, iných informácií uvedených v tejto príručke alebo ich používania, prípadne s nimi súvisia.

- V príručke sa neuvádzajú označenia (TM) ani (R).

- Spoločnosť Sony Corporation si vyhradzuje právo kedykoľvek vykonať akékoľvek zmeny tejto príručky alebo informácií v nej uvedených bez predchádzajúceho upozornenia. Na softvér opisovaný v tejto príručke sa vzťahujú podmienky samostatnej licenčnej zmluvy používateľa.

- Spoločnosť Sony Corporation nezodpovedá a neodškodní vás za žiadnu stratu záznamov uložených v počítači VAIO, na externom záznamovom médiu alebo v záznamových zariadeniach, za žiadne súvisiace straty (vrátane prípadov, keď sa záznamy nevytvoria napríklad pre zlyhanie počítača) ani za situácie, keď sa obsah záznamu vymaže alebo poškodí v dôsledku zlyhania alebo opravy počítača. Spoločnosť Sony Corporation za žiadnych okolností neobnoví ani nereplikuje obsah zaznamenaný v počítači, na externom záznamovom médiu alebo v záznamových zariadeniach.

- Funkcie a technické údaje podliehajú zmenám bez predchádzajúceho upozornenia.

Súvisiaca téma
Informácie o webovej lokalite technickej podpory online